Смілавіцкая мячэць

Смілавіцкая мячэць — мячэць у гарадскім пасёлку Смілавічы Чэрвеньскага раёна Мінскай вобласці. Гісторыя Пасяліліся татары ў Смілавічах больш за 600 гадоў таму. Першая вядомая мячэць у мястэчку дзейнічала ў 1880-х гадах. У 1930 годзе была разбурана. Новая мячэць была адкрыта ў 1996 годзе. Была пабудавана намаганнямі Ібрагіма Барысавіча Канапацкага, выхадца са Смілавічаў, вядомага грамадскага і навуковага дзеяча, былога намесніка муфтыя мусульманаў Беларусі. Будынак пабудаваны з белай цэглы, які вянчае купал з паўмесяцам. На сценах мячэці напісаны цытаты з Карана на арабскай мове. Сучасная татарская абшчына ў Смілавічах налічвае больш за сто сем’яў. Імамы Руслан Абу Ахмад. Зноскі Спасылкі Смілавіцкая мячэць на сайце Глобус Беларусі (руск.)